

**KAUNO MIESTO SAVIVALDYBĖS MERAS**

**NUTARIMAS ATSISAKYTI PRADĖTI PRANEŠIMO NAGRINĖJIMĄ**

2023 m. \_spalio 18\_ d.Nr. 64-7-134

Kaunas

Aš, Kauno miesto savivaldybės administracijos Viešosios tvarkos skyriaus (toliau – Skyrius) Administracinės teisenos poskyrio vyriausioji specialistė, išnagrinėjusi Viešosios tvarkos skyriaus Prevencijos poskyrio vyriausiojo specialisto 2023 m. rugsėjo 18 d. pranešimą Nr. 64-4-2734 (toliau – Pranešimas) dėl galimo UAB „Clear Channel Lietuva“ (buveinės adresas Vilnius, Trakų g. 7-14) Lietuvos Respublikos reklamos įstatymo (toliau – Įstatymas) 12 straipsnio 1 dalies 5 punkto reikalavimų pažeidimo

n u s t a č i a u, kad pranešime 2023 m. rugsėjo 13 d. užfiksuota, jog Kaune, adresu Jonavos g. prie Jonavos g.3 UAB „Clear Channel Lietuva“ ant trijų plokštumų pastatomo įrenginio skleidžia išorinę reklamą su turiniu: „CLEAR CHANNEL, 64% JŪSŲ PASIRINKO PEPSI SKONĮ, AČIŪ LIETUVAI!, PEPSI, REMTASI 11743 AKLŲ DEGUSTACIJŲ, KURIŲ METU BUVO RAGAUJAMI KETURI KOLOS SKONIO GAIVIEJI GĖRIMAI, DUOMENIMIS, SURINKTAIS PER PEPSI SKONIO IŠŠŪKIO RENGINIUS SKIRTINGOSE LIETUVOS VIETOSE NUO Š. M. GEGUŽĖS 11 D. IKI LIEPOS 22 D., DAUGIAU INFORMACIJOS FACEBOOK PROFILYJE PEPSI.LT“, ant antros plokštumos - „64% JŪSŲ PASIRINKO PEPSI SKONĮ, AČIŪ LIETUVAI!, PEPSI, REMTASI 11743 AKLŲ DEGUSTACIJŲ, KURIŲ METU BUVO RAGAUJAMI KETURI KOLOS SKONIO GAIVIEJI GĖRIMAI, DUOMENIMIS, SURINKTAIS PER PEPSI SKONIO IŠŠŪKIO RENGINIUS SKIRTINGOSE LIETUVOS VIETOSE NUO Š. M. GEGUŽĖS 11 D. IKI LIEPOS 22 D., DAUGIAU INFORMACIJOS FACEBOOK PROFILYJE PEPSI.LT“, ant trečios plokštumos - „64% JŪSŲ PASIRINKO PEPSI SKONĮ, AČIŪ LIETUVAI!, PEPSI, REMTASI 11743 AKLŲ DEGUSTACIJŲ, KURIŲ METU BUVO RAGAUJAMI KETURI KOLOS SKONIO GAIVIEJI GĖRIMAI, DUOMENIMIS, SURINKTAIS PER PEPSI SKONIO IŠŠŪKIO RENGINIUS SKIRTINGOSE LIETUVOS VIETOSE NUO Š. M. GEGUŽĖS 11 D. IKI LIEPOS 22 D., DAUGIAU INFORMACIJOS FACEBOOK PROFILYJE PEPSI.LT“, neturint tam Kauno miesto savivaldybės administracijos nustatyta tvarka išduoto leidimo (leidimo Nr. 29-24-1852 įrengti išorinę reklamą, nurodytu adresu galiojimo terminas pasibaigė 2023 m. rugpjūčio 20 d.).

2

Skyrius, vadovaudamasis Įstatymo 21 straipsnio 1 dalies 5 ir 6 punktais, 2023 m. rugsėjo 19 d. raštu Nr. 64-2-1729 informavo reklamos skleidėją UAB „Clear Channel Lietuva“, kad skleisdami išorinę reklamą be Savivaldybės nustatyta tvarka išduoto leidimo jie pažeidžia Įstatymo 12 straipsnio reikalavimus bei įpareigojo per nustatytą terminą pašalinti skleidžiamą išorinę reklamą ir išardyti reklaminį įrenginį bei sutvarkyti aplinką. Skyrius 2023 m. spalio 12 d. faktinių duomenų patikrinimo aktu Nr. 64-4-2945 užfiksavo, kad UAB „Clear Channel Lietuva“ įvykdė Skyriaus reikalavimus, pašalino skleidžiamą išorinę reklamą bei įrenginį, sutvarkė aplinką.

Todėl, atsižvelgiant į paminėtas aplinkybes ir vadovaujantis LR Reklamos įstatymo 25 straipsnio 5 dalies 6 punktu, Pranešime nurodytas Įstatymo pažeidimas yra mažareikšmis, nedarantis esminės žalos šio Įstatymo saugomiems interesams, kadangi subjektas per nustatytą terminą įvykdė Savivaldybės vykdomosios institucijos reikalavimą pašalinti skleidžiamą išorinę reklamą ir reklaminį įrenginį, sutvarkė aplinką.

Vadovaudamasi Lietuvos Respublikos reklamos įstatymo 19 straipsnio 1 dalies 3 punktu ir 25 straipsnio 5 ir 8 dalimis,

n u t a r i u atsisakyti pradėti 2023 m. rugsėjo 18 d. pranešimo Nr. 64-4-2734 nagrinėjimą.

Pagal Lietuvos Respublikos reklamos įstatymo 27 straipsnio 1 ir 2 dalis, skundas dėl nutarimo gali būti paduotas per trisdešimt kalendorinių dienų nuo nutarimo priėmimo dienos Lietuvos Respublikos administracinių bylų teisenos įstatymo nustatyta tvarka. Kreipimasis į teismą nesustabdo nutarimo vykdymo, jeigu teismas nenustato kitaip.

Administracinės teisenos poskyrio vyriausioji specialistė Edita Motūzienė

Nutarimo kopiją gavau: 20\_\_ m. \_\_\_\_\_\_\_\_\_\_ d. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės atstovo vardas ir pavardė, parašas)

Nutarimo kopija išsiųsta paštu 20\_\_ m. \_\_\_\_\_\_\_\_\_\_\_ d., registracijos Nr.\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_